Vrou op plaas aangeval vir sigarette | Landbou
Me. Berdine Vos. Foto: Willem van der Berg
'n Vrou is Maandagmiddag op haar plaas naby Van Wyksvlei in die Karoo deur twee jong mans aangerand wat klaarblyklik net na sigarette gesoek het.
Me. Berdine Vos, wat sedert haar man se dood aan die begin van 2018 alleen op die plaas Smouskolk bly, vertel sy het laatmiddag op haar stoep gesit toe die twee mans van agter haar huis verskyn.
"Die een het twee klippe by hom gehad en die ander een 'n klip in die een hand en 'n mes in die ander. Hulle is sommer nog kinders, so 18 jaar oud en het dadelik gesê hulle soek entjies, sigarette, jy weet. Ek het besef ek moet baie kalm bly en sorg dat ek in beheer is van die situasie. Ek het mooi met hulle gepraat, hulle my 'seuns' en 'skatjies' genoem. En gesê ek verstaan, ekself is 'n roker en ek weet hoe almal sukkel om sigarette in die hande te kry. Op Van Wyksvlei is daar regtig niks."
Ten spyte van Vos se rustigheid het een van die mans haar steeds met 'n klip teen die kop geslaan."Ek kon voel hoe die bloed begin loop en het dit met my hare toegehou, want ek was bang as hulle dit sien, dink hulle hulle het beheer oor my. Toe ek sê, 'Nou hoekom doen julle dit aan my, ek kon julle ouma gewees het', kon ek sien die wind is uit hul seile."
Vos en die twee aanvallers is in haar huis in waar sy lank en rustig met hulle gepraat het. Sy het die twee pakkies sigarette wat sy in haar handsak gehad het aan hulle gegee."Toe sien hulle my beursie en wou geld ook hê. Ek het dit vir hulle gegee. Maar toe hulle sê hulle wil my bakkie vat, het ek gesê dit het 'n opsporingstoestel in en dit gaan maak dat hulle in groot moeilikheid kom."
Omstreeks 19:00 is die twee mans weer te voet weg met Vos se selfoon, sigarette, geld, messe en haar bakkie se sleutels. Sy kon dus niemand kontak of self iewers heen ry nie.
Later die aand het die twee mans ook by 'n huis in Van Wyksvlei probeer inbreek waar die polisie hulle toe vasgetrek en Vos se selfoon gevind het. Die polisie en lede van die gemeenskap het vroeg die oggend by Vos opgedaag.
"Ek is regtig oukei en behalwe vir die hou teen my kop was die ouens eintlik baie ordentlik. Glads vreeslik om verskoning gevra voor hulle weg is by my. Maar dit is verskriklik dat mense nou al vir sigarette ander mense se lewens bedreig. Wat de hel is aan die gang?"
Inperking: Meer as R13 miljoen se vee in VS gesteel
Plaaswagte: Polisie bevestig patrollies mag voortgaan
AfriForum: Polisie het geen sê oor plaaswagte
Boere skepties oor beoogde graslandpark in Oos-Kaap
Capricorn soek n bokkie wie naby my wil wei.
My soort is skaars. Baie reguit eerlik soms vol dark humor, netjies , leier, sterk persoon en selfvertroue. Inteligent en ervare in die lewe. Enkel ouer, braai kamp kamp en...
Mens is nie gemaak om alleen oud te word nie.
'n Baie oop en eerlike, spontane mens niks fout met my humorsin . Liewe Jesus is beslis n groot deel van my lewe. My eie Kinders is groot en op hul eie. Ek het wel twee...